מאות נשים תושבות העיר הגיעו השבוע (יום א') להפנינג לציון יום האישה הבינלאומי.
הערב נערך בשיתוף עם הקאנטרי ומרכז הצעירים והנוער בעיר וכלל הפנינג חגיגי עם הרצאה מאת עליזה יפרח על העצמה נשית, סדנת סטיילינג מאת סגולה שטרית בליווי תצוגת אופנה ומופע סטנדאפ של איילת בארי. בנוסף, נהנו המשתתפים משירה בציבור, מסיבת ריקודים ושלל דוכני מכירה של עבודות יד של יוצרות ואומניות תושבות העיר.
פרידה אורן, מנהלת האגף לקידום מעמד האישה בעיריית קרית אתא, מסרה: "היחידה לקידום מעמד האישה הוקמה לפני כשנתיים במטרה להוות כתובת לתושבות העיר. היחידה פועלת להעצמתן של תושבות העיר קרית אתא כאשר אנו מקיימים לאורך השנה שלל אירועי תרבות, קורסי העשרה וסדנאות לקידומן של נשות העיר בכל הגילאים".
במקביל, קיימה מחלקת הקליטה קונצרט חגיגי ליום האישה הבינלאומי עבור כ-350 עולים, מבוגרים וילדים כאחד. האירוע נערך בסימן שירים נוסטלגיים מפורסמים של שנות ה-50 וה-60 בהשתתפות סולני האופרה והישראלית.